ഫൈനടച്ച ദശരഥ പുത്രനെ തിരിച്ചറിഞ്ഞു വൈറല് സംഭവത്തില് യഥാര്ത്ഥപേര് കണ്ടെത്തി കേസെടുത്തു തിരുവനന്തപുരം:വാഹന പരിശോനയ്ക്കിടയില് പോലീസിന് തെറ്റായ വിവരം നല്കിയ യുവാവിനെതിരെ കേസ്.കാട്ടാക്കട സ്വദേശി നന്ദകുമാറിനെതിരെയാണ് ചടയമംഗലം പൊലീസ് കേസ് രജിസ്റ്റര് ചെയ്തിരിക്കുന്നത്. സീറ്റ് ബെല്റ്റ് ധരിക്കാതെ കാറില് സഞ്ചരിച്ചതിന് പെറ്റിയടയ്ക്കാന് യുവാക്കള് പൊലീസിന് നല്കിയ വിവരങ്ങള് സമൂഹമാധ്യമങ്ങളില് ചര്ച്ചാ വിഷയമായിരുന്നു.വാഹനപരിശോധനയ്ക്കിടെ പൊലീസിന്റെ മുന്നില്പ്പെട്ടത്. അഞ്ഞൂറ് രൂപ പെറ്റിയടയ്ക്കാന് പൊലീസ് ഉദ്യോഗസ്ഥര് ആവശ്യപ്പെട്ടു. ഇത് തര്ക്കത്തിനിടയാക്കി. പെറ്റിയടയ്ക്കാന് അവസാനം യുവാക്കള് തയ്യാറായി. എന്നാല് നല്കിയ വിവരങ്ങളോ അയോധ്യയിലെ ദശരഥപുത്രന് രാമന്റെ മേല്വിലാസവും. തങ്ങളെ പറ്റിയ്ക്കുകയാണെന്ന് അറിഞ്ഞിട്ടും പൊലീസും വിട്ടുകൊടുത്തില്ല. പറഞ്ഞ വിവരങ്ങള് വെച്ച് പെറ്റി വാങ്ങി രസീതും നല്കിയിരുന്നു.നന്ദകുമാറിനെതിരെ ഐപിസി 419, കേരള പൊലീസ് ആക്ടിലെ 121, മോട്ടോര് വാഹന നിയമത്തിലെ 179 എന്നീ വകുപ്പികള് ചുമത്തിയാണ് കേസെടുത്തിരിക്കുന്നത്. വരും ദിവസങ്ങളില് പോലീസ് യുവാവിന്റെ അറസ്റ്റ് രേഖപ്പടുത്തും.ജാമ്യം ലഭിക്കാവുന്ന വകുപ്പുകള് പ്രകാരമാണ് കേസെടുത്തിരിക്കന്നത്.Cherian Philipനെതര്ലണ്ട് മാതൃക അവിടെപോയി പഠിച്ചു തുടര് നടപടിയെക്കുറിച്ച് ആര്ക്കുമറിയില്ല: ചെറിയാന് ഫിലിപ്പ്സംസ്ഥാനത്തെ പ്രളയ ദുരന്തനിവാരണ വിഷയത്തില് Flood Disaster Management വിമര്ശനവുമായി ഇടത് സഹയാത്രികനായ ചെറിയാന് ഫിലിപ്പ് Cherian Philip. ഭരണാധികാരികള് ദുരന്തനിവാരണത്തില് ശ്രദ്ധിക്കാതെ ദുരന്തം വന്നതിനുശേഷം ദുരിതാശ്വാസ ക്യാമ്ബില് കണ്ണീര് പൊഴിക്കുകയും വിലാപകാവ്യം രചിക്കുകയും ചെയ്യുന്നത് ജനവഞ്ചനയാണെന്നും അദ്ദേഹം വിമര്ശിച്ചു. 2018,2019 വര്ഷങ്ങളിലെ പ്രളയത്തിന് പിന്നാലെ നെതര്ലണ്ട് മാതൃക അവിടെപോയി പഠിച്ചിട്ടും തുടര്നടപടികളെ കുറിച്ച് ഒന്നും അറിയില്ലെന്നും ഫേസ്ബുക്കിലൂടെ അദ്ദേഹം പരിഹസിച്ചു.നെതര്ലണ്ട് മാതൃകയെ കുറിച്ച് പഠിക്കാന് മുഖ്യമന്ത്രിയും സംഘവും പോയിട്ടും വെള്ളപ്പൊക്കം തടയാനുള്ള യാതൊരു പദ്ധതിയും കേരളത്തില് നടപ്പായില്ലെന്ന് നവമാധ്യമങ്ങളില് നിരവധി വിമര്ശനങ്ങള് ഉയര്ന്നിരുന്നു. ഇതിന് പിന്നാലെയാണ് ചെറിയാന് ഫിലിപ്പും സംസ്ഥാന സര്ക്കാരിനെതിരേ വിമര്ശനവുമായി രംഗത്തെത്തിയത്.കാലാവസ്ഥാ വ്യതിയാനം, പരിസ്ഥിതി ആഘാതം എന്നിവ മൂലം കേരളത്തില് എപ്പോള് വേണമെങ്കിലും പ്രളയവും വരള്ച്ചയും പ്രതീക്ഷിക്കാം. ഭൂമിയില് മഴവെള്ളം കെട്ടിക്കിടക്കാന് ഇടമുണ്ടായാല് മാത്രമേ പ്രളയത്തേയും വരള്ച്ചയേയും പ്രതിരോധിക്കാനാവൂ. രണ്ടിനേയും നേരിടാന് ദീര്ഘകാല പദ്ധതികള് സര്ക്കാര് ആവിഷ്ക്കരിക്കണമെന്നും ചെറിയാന് ഫിലിപ്പ് ആവശ്യപ്പെട്ടു. കുറിപ്പിന്റെ പൂര്ണരൂപം...കാലാവസ്ഥാ വ്യതിയാനം, പരിസ്ഥിതി ആഘാതം എന്നിവ മൂലം കേരളത്തില് എപ്പോള് വേണമെങ്കിലും പ്രളയവും വരള്ച്ചയും പ്രതീക്ഷിക്കാം. ഭൂമിയില് മഴവെള്ളം കെട്ടിക്കിടക്കാന് ഇടമുണ്ടായാല് മാത്രമേ പ്രളയത്തേയും വരള്ച്ചയേയും പ്രതിരോധിക്കാനാവൂ. രണ്ടിനേയും നേരിടാന് ദീര്ഘകാല പദ്ധതികള് സര്ക്കാര് ആവിഷ്ക്കരിക്കണം. വെള്ളം കെട്ടിക്കിടക്കാന് ചതുപ്പുനിലങ്ങളോ വയലുകളോ ഇല്ലെങ്കില് മഴവെള്ളം കരഭൂമിയിലേക്ക് പ്രവേശിക്കും. നദികളില് മണ്ണ് നിറഞ്ഞ് ആഴമില്ലാതായതോടെയാണ് കരകവിഞ്ഞ് ഒഴുകാന് തുടങ്ങിയത്. മഴവെള്ളം ഭൂഗര്ഭത്തിലേക്ക് കിനിഞ്ഞിറങ്ങിയാല് മാത്രമേ കിണറുകളിലെയും കുളങ്ങളിലേയും വെള്ളം വറ്റാതിരിക്കൂ. ഭൂഗര്ഭ ജലമില്ലെങ്കില് ജലക്ഷാമം രൂക്ഷമാകും. സ്ഥല ജല മാനേജ്മെന്റിലൂടെ മാത്രമേ രണ്ടു വിപത്തുകളെയും നേരിടാനാവൂ. ഭരണാധികാരികള് ദുരന്തനിവാരണത്തിന് വേണ്ടത്ര ശ്രദ്ധിക്കാതെ ദുരന്തം വന്നതിനു ശേഷം ദുരിതാശ്വാസ ക്യാമ്ബില് കണ്ണീര് പൊഴിക്കുകയും വിലാപകാവ്യം രചിക്കുകയും ചെയ്യുന്നത് ജനവഞ്ചനയാണ്. 2018,19 എന്നീ വര്ഷങ്ങളിലെ പ്രളയത്തില് നിന്നും ഒട്ടേറെ പാഠങ്ങള് നാം പഠിച്ചതാണ്. നെതര്ലണ്ട് മാതൃകയെക്കുറിച്ച് അവിടെ പോയി പഠിച്ചു. തുടര് നടപടിയെക്കുറിച്ച് ഇപ്പോഴും ആര്ക്കുമറിയില്ല. അറബിക്കടലിലെ ന്യൂനമര്ദ്ദം കുറയുകയും മഴ ശമിക്കുകയും ചെയ്യാതിരുന്നെങ്കില് പെരുമഴയോടൊപ്പം എല്ലാ ഡാമുകളും തുറന്നു വിടുന്ന സാഹചര്യത്തില് കേരളത്തിലെ പല ജില്ലകളും വെള്ളത്തിനടിയില് ആകുമായിരുന്നു. മഹാഭാഗ്യം എന്നു പറഞ്ഞാല് മതി. പശ്ചിമഘട്ട നിരയിലെ മനുഷ്യന്റെ ബലാല്ക്കാരവും ചൂഷണവും അവസാനിപ്പിച്ചില്ലെങ്കില് മഴയോടൊപ്പം ഉരുള്പൊട്ടലും ഒരു സ്ഥിരം പ്രതിഭാസമായി തീരും. പ്രകൃതിയെയും പരിസ്ഥിതിയേയും കൊല്ലുന്നവര് മനുഷ്യക്കുരുതിക്കും വഴി തുറക്കുന്നു.